Περιεχόμενα

# Εγκατάσταση της ενσωματωμένης βοήθειας

Οι οδηγίες εγκατάστασης της ενσωματωμένης βοήθειας εξαρτώνται από τη μέθοδο που χρησιμοποιείται για την εγκατάσταση του LibreOffice στη συσκευή σας. Για τους σκοπούς αυτού του οδηγού, εξετάστε τις δύο ακόλουθες προσεγγίσεις:

1. Εγκατάσταση χρησιμοποιώντας τα επίσημα δυαδικά αρχεία που λαμβάνονται από τη σελίδα λήψη του LibreOffice.

2. Εγκατάσταση με χρήση αποθετηρίων τρίτων. Αυτό ισχύει κυρίως για τα λειτουργικά συστήματα Linux που διατηρούν τα δικά τους πακέτα.

Αυτός ο οδηγός παρέχει οδηγίες για την εγκατάσταση της ενσωματωμένης βοήθειας για πακέτα που παρέχονται από το Ubuntu και το Fedora. Εάν η μέθοδος εγκατάστασής σας δεν καλύπτεται εδώ, επικοινωνήστε με τους συντηρητές των πακέτων που είναι εγκατεστημένα στο σύστημά σας.

## Εγκατάσταση από την επίσημη σελίδα λήψης

Οι οδηγίες σε αυτήν την ενότητα είναι κατάλληλες όταν το LibreOffice εγκαταστάθηκε χρησιμοποιώντας τα επίσημα δυαδικά αρχεία. Ακολουθήστε τα παρακάτω βήματα για να αποκτήσετε το αρχείο εγκατάστασης για την ενσωματωμένη βοήθεια εκτός σύνδεσης:

1. Επισκεφτείτε τη σελίδα Λήψη του LibreOffice.

2. Βεβαιωθείτε ότι το τρέχον λειτουργικό σας σύστημα είναι επιλεγμένο στην ενότητα Επιλογή του λειτουργικού σας συστήματος.

3. Πατήστε στον σύνδεσμο Βοήθεια για χρήση εκτός σύνδεσης και αποθηκεύστε το δυαδικό αρχείο στη συσκευή σας.

Πριν πατήσετε στον σύνδεσμο Βοήθεια για χρήση εκτός σύνδεσης, βεβαιωθείτε ότι έχει επιλεγεί η επιθυμητή γλώσσα. Πατήστε στο χρειάζεστε μια άλλη γλώσσα εάν επιθυμείτε διαφορετική γλώσσα.

### Windows

Ανοίξτε τη θέση όπου έγινε λήψη του δυαδικού αρχείου .msi και εκτελέστε το πρόγραμμα εγκατάστασης. Ακολουθήστε τις οδηγίες του προγράμματος εγκατάστασης.

### MacOS

Ανοίξτε τη θέση όπου έγινε λήψη του δυαδικού αρχείου .dmg και εκτελέστε το πρόγραμμα εγκατάστασης. Αφού εμφανιστεί το παράθυρο εγκατάστασης, σύρετε και αποθέστε το εικονίδιο του LibreOffice στο εικονίδιο Εφαρμογές.

### Εγκαταστάτης DEB

Το πρόγραμμα εγκατάστασης .deb προορίζεται για διανομές Linux που βασίζονται στο Ubuntu και είναι διαθέσιμο ως συμπιεσμένο αρχείο .tar.gz.

Κατεβάστε το αρχείο .tar.gz στη συσκευή σας και εξαγάγετε το. Το αρχείο .deb θα βρίσκεται μέσα σε έναν φάκελο με το όνομα DEBS.

Ανοίξτε την εφαρμογή Τερματικό, χρησιμοποιήστε την εντολή cd για να μεταβείτε στον φάκελο όπου βρίσκεται το αρχείο .deb και εκτελέστε την ακόλουθη εντολή:

$ sudo dpkg -i libobasis7.6-en-us-help_7.6.4.1-1_amd64.deb

Το όνομα του μεταφορτωμένου αρχείου περιέχει τον αριθμό έκδοσης, επομένως το πραγματικό όνομα του αρχείου μπορεί να διαφέρει από το παραπάνω παράδειγμα.

### Εγκαταστάτης RPM

Το πρόγραμμα εγκατάστασης .rpm προορίζεται για διανομές Linux που βασίζονται στο Red Hat και είναι διαθέσιμο ως συμπιεσμένο αρχείο .tar.gz.

Κατεβάστε το αρχείο .tar.gz στη συσκευή σας και εξαγάγετε το. Το αρχείο .rpm θα βρίσκεται μέσα σε έναν φάκελο με το όνομα RPMS.

Ανοίξτε την εφαρμογή Τερματικό, χρησιμοποιήστε την εντολή cd για να μεταβείτε στον φάκελο όπου βρίσκεται το αρχείο .rpm και εκτελέστε την ακόλουθη εντολή:

$ sudo rpm -i libobasis7.6-en-US-help-7.6.4.1-1.x86_64.rpm

Μετά την εγκατάσταση, επανεκκινήστε το LibreOffice για να μπορέσετε να χρησιμοποιήσετε την ενσωματωμένη βοήθεια.

## Εγκατάσταση από αποθετήρια τρίτων

Οι διανομές Linux συνήθως παρέχουν τα δικά τους πακέτα του LibreOffice, επομένως η μέθοδος εγκατάστασης της ενσωματωμένης βοήθειας θα είναι διαφορετική για κάθε διανομή.

Ακολουθούν οι οδηγίες εγκατάστασης για πακέτα βοήθειας που παρέχονται από το Ubuntu και το Fedora.

### Διανομές που βασίζονται στο Ubuntu

Ανοίξτε την εφαρμογή Τερματικό και εκτελέστε την ακόλουθη εντολή (το παρακάτω παράδειγμα εγκαθιστά την ενσωματωμένη βοήθεια en_US):

$ sudo apt install libreoffice-help-en-us

### Fedora

Ανοίξτε την εφαρμογή Τερματικό και εκτελέστε την ακόλουθη εντολή (το παρακάτω παράδειγμα εγκαθιστά την ενσωματωμένη βοήθεια en_US):

$ sudo dnf install libreoffice-langpack-en

### Πακέτα Snap

Το πακέτο του LibreOffice Snap παρέχεται με την ενσωματωμένη βοήθεια προεγκατεστημένη σε διάφορες γλώσσες.

Σχετικά θέματα

Η βοήθεια του LibreOffice