Περιεχόμενα

# Μακροεντολή

Ανοίγει τον διάλογο Μακροεντολή, όπου μπορείτε να δημιουργήσετε, να επεξεργαστείτε, να οργανώσετε και να εκτελέσετε, μακροεντολές στο LibreOffice Basic.

## Όνομα μακροεντολής

Εμφανίζει το όνομα της επιλεγμένης μακροεντολής. Για δημιουργία ή αλλαγή του ονόματος μιας μακροεντολής, εισάγετε ένα όνομα εδώ.

## Μακροεντολή από / Αποθήκευση μακροεντολής σε

Κατηγοριοποιεί τις βιβλιοθήκες και τα αρθρώματα, όπου μπορείτε να ανοίγετε ή να αποθηκεύετε τις μακροεντολές σας. Για να αποθηκεύσετε μια μακροεντολή με ένα συγκεκριμένο έγγραφο, ανοίξτε το έγγραφο και έπειτα ανοίξτε αυτόν τον διάλογο.

## Εκτέλεση / Αποθήκευση

Εκτελεί ή αποθηκεύει την τρέχουσα μακροεντολή.

## Ανάθεση

Ανοίγει τον προσαρμοσμένο διάλογο, όπου μπορείτε να αποδώσετε την επιλεγμένη μακροεντολή σε ένα μενού εντολών, σε μια γραμμή εργαλείων ή σε ένα συμβάν.

## Επεξεργασία

Ξεκινά τον επεξεργαστή Basic για το LibreOffice και ανοίγει την επιλεγμένη μακροεντολή για επεξεργασία.

## Δημιουργία/Διαγραφή

Δημιουργεί μια νέα μακροεντολή, ή διαγράφει την επιλεγμένη μακροεντολή.

Για να δημιουργήσετε μια νέα μακροεντολή, επιλέξτε το άρθρωμα "Standard" στην λίστα Μακροεντολή από και έπειτα πατήστε Δημιουργία.

Για να διαγράψετε μια μακροεντολή, επιλέξτε την , και έπειτα κάντε κλικ στη Διαγραφή.

## Διαχείριση

Ανοίγει τον διάλογο Διαχείριση μακροεντολών, όπου μπορείτε να προσθέσετε, να επεξεργαστείτε, ή να διαγράψετε υπάρχοντα αρθρώματα μακροεντολών, διαλόγων και βιβλιοθήκες.

### Αρθρώματα/Διάλογοι

Ταξινομεί τις υπάρχουσες μακροεντολές και διαλόγους.

Μπορείτε να μετακινήσετε και να αποθέσετε ένα άρθρωμα ή ένα παράθυρο διαλόγου ανάμεσα στις βιβλιοθήκες.

Για να αντιγράψετε ένα διάλογο η ένα άρθρωμα , κρατήστε πατημένο το πλήκτρο Command Ctrl ενώ κάνετε μεταφορά και απόθεση.

### Επεξεργασία

Ανοίγει την επιλεγμένη μακροεντολή ή ένα παράθυρο διαλόγου για επεξεργασία.

### Δημιουργία

Δημιουργεί ένα νέο άρθρωμα.

Δημιουργεί έναν νέο διάλογο.

### Καρτέλα βιβλιοθηκών

Σας επιτρέπει να διαχειριστείτε τις βιβλιοθήκες μακροεντολών.

### Τοποθεσία

Επιλέξτε την τοποθεσία που περιέχει τις βιβλιοθήκες μακροεντολών που θα επιθυμούσατε να διαχειριστείτε.

### Βιβλιοθήκη

Ταξινομεί τις βιβλιοθήκες μακροεντολών στην επιλεγμένη τοποθεσία.

### Επεξεργασία

Ανοίγει τον επεξεργαστή Basic του LibreOffice ώστε να μπορείτε να τροποποιήσετε την επιλεγμένη βιβλιοθήκη.

### Κωδικός πρόσβασης

Ορίζει ή επεξεργάζεται τον κωδικό πρόσβασης για την επιλεγμένη βιβλιοθήκη. Οι "Standard" βιβλιοθήκες δεν μπορούν να έχουν κωδικό.

### Δημιουργία

Δημιουργεί μία νέα βιβλιοθήκη.

### Όνομα

Εισάγετε ένα όνομα για το νέο άρθρωμα, παράθυρο διαλόγου, ή βιβλιοθήκη.

### Προσθήκη

Εντοπίστε την βιβλιοθήκη LibreOffice Basic που θέλετε να προσθέσετε στον τρέχοντα κατάλογο και έπειτα πατήστε Άνοιγμα.