Περιεχόμενα

# Επιλογές

Επιλέξτε τις επιλογές για την αυτόματη διόρθωση λαθών καθώς πληκτρολογείτε και μετά κάντε κλικ στο OK.

Για να έχετε πρόσβαση σε αυτήν τη λειτουργία...

Επιλέξτε Εργαλεία - καρτέλα Αυτόματη διόρθωση - Επιλογές αυτόματης διόρθωσης- Επιλογές.

Σε έγγραφα κειμένου, μπορείτε να επιλέξετε να εφαρμόσετε τις επιλογές αυτόματης διόρθωσης [Τ], ενώ πληκτρολογείτε. Ενεργοποιήστε αυτό το γνώρισμα χρησιμοποιώντας το Εργαλεία - Αυτόματη διόρθωση - Κατά την πληκτρολόγηση.

Μπορείτε επίσης να εφαρμόσετε τις επιλογές Αυτόματης Διόρθωσης [M] σε μια επιλογή, ή σε ένα ολόκληρο έγγραφο υφιστάμενου κειμένου χρησιμοποιώντας Εργαλεία - Αυτόματη διόρθωση - Εφαρμογή.

## Επιλογές [M] και [T]

### Χρήση πίνακα αντικατάστασης

Αν πληκτρολογήσετε ένα συνδυασμό γραμμάτων που ταιριάζει μία συντόμευση στον πίνακα αντικατάστασης, , ο συνδυασμός γραμμάτων αντικαθίσταται με το κείμενο αντικατάστασης.

### Διόρθωση ΔΥο ΑΡχικών ΚΕφαλαίων

Αν πληκτρολογήσετε δύο κεφαλαίους χαρακτήρες στην αρχή μιας "ΛΕξης", ο δεύτερος κεφαλαίος χαρακτήρας αντικαθίσταται αυτόματα από έναν πεζό χαρακτήρα.

Δεν γίνονται διορθώσεις σε καταχωρίσεις που βρίσκονται σε εφαρμόσιμο ορθογραφικό λεξικό.

### Εκκίνηση κάθε πρότασης με κεφαλαίο χαρακτήρα.

Κεφαλοποιεί το πρώτο γράμμα κάθε πρότασης

Ο πρώτος χαρακτήρας σε ένα κελί Calc δε γίνεται ποτέ αυτόματα κεφαλαίος.

### Αυτόματα *έντονα*, /πλάγια/, -διακριτή διαγραφή- και _υπογράμμιση_

Εφαρμόζει αυτόματα μορφοποίηση έντονων, πλάγιων, διακριτής γραφής ή υπογράμμισης στο κείμενο που περικλείεται από αστερίσκους (*), πλάγιες καθέτους (/), ενωτικών (-) και υπογραμμίσεων (_), αντίστοιχα. Αυτοί οι χαρακτήρες εξαφανίζονται μετά την εφαρμογή της μορφοποίησης.

Αυτή η λειτουργία δε δουλεύει εάν οι χαρακτήρες μορφοποίησης * / - _ εισάγονται με έναν Επεξεργαστή μεθόδου εισαγωγής.

### Αναγνώριση URL

Δημιουργεί αυτόματα έναν υπερσύνδεσμο όταν πληκτρολογείτε ένα URL.

### Αντικατάσταση παυλών

Αντικαθιστά μία ή δύο θέσεις διαχωρισμού με μία μεγάλη παύλα (δείτε τον ακόλουθο πίνακα).

Το κείμενο θα αντικατασταθεί αφού πληκτρολογήσετε ένα τελικό κενό διάστημα (διάστημα, στηλοθέτης, ή επιστροφή). Στον παρακάτω πίνακα, τα Α και Β παριστάνουν κείμενο που αποτελείται από γράμματα A έως z ή αριθμούς 0 έως 9. Το Ν αναπαριστά μόνο αριθμούς.

Κείμενο που πληκτρολογείτε: | Αποτέλεσμα που παίρνετε:
--- | ---
Α - Β (Α, κενό, μείον, κενό, Β) | A – B (A, κενό, en-dash, κενό, B)
Α -- Β (Α, κενό, μείον, μείον, κενό, Β) | A – B (A, κενό, en-dash, κενό, B)
Α--Β (Α, μείον, μείον, Β) | A—B (A, em-dash, B) (δείτε τη σημείωση κάτω από τον πίνακα)
N--N (N, πλην, πλην, N) | N–N (N, παύλα (en-dash), N)
Α-Β (Α, μείον, Β) | Α-Β (απαράλλαχτα)
Α -Β (Α, κενό, μείον, Β) | Α -Β (απαράλλαχτα)
Α --Β (Α, κενό, μείον, μείον, Β) | A –B (A, κενό, en-dash, B)

Εάν το κείμενο έχει το ουγγρικό ή φινλανδικό γνώρισμα γλώσσας, τότε τα δύο ενωτικά στη σειρά A--B αντικαθίστανται από μια παύλα (en-dash) αντί για μια παύλα (em-dash).

### Διαγραφή κενών και στηλοθετών στην αρχή και το τέλος παραγράφου

Αφαίρεση κενών και στηλοθετών στην αρχή παραγράφου. Για χρήση αυτής της επιλογής, η επιλογή Εφαρμογή προτύπων πρέπει επίσης να επιλεγεί.

### Διαγραφή διαστημάτων και στηλοθετών στο τέλος και στην αρχή της γραμμής

Αφαιρεί κενά και στηλοθέτες στην αρχή κάθε γραμμής. Για χρήση αυτής της επιλογής, η επιλογή Εφαρμογή προτύπων πρέπει επίσης να επιλεγεί.

## Μόνο επιλογές [T]

### Παράβλεψη διπλών κενών

Αντικαθιστά δύο ή περισσότερα συνεχόμενα κενά με ένα κενό.

### Διόρθωση τυχαίας χρήσης του πλήκτρου cAPS LOCK

Αντιστρέφει μια λέξη με κεφαλαίο που μπήκε με ενεργό το πλήκτρο Caps Lock, αφού εισαχθεί ένα διάστημα και απενεργοποιεί το πλήκτρο Caps Lock. Παραδείγματος χάρη, εισάγοντας Libre με ενεργό το Caps Lock εμφανίζεται ως lIBRE, που μετατρέπεται αυτόματα σε Libre.

### Κατάλογοι με κουκκίδες και αριθμούς. Σύμβολο κουκκίδας:

Αυτόματη δημιουργία ενός αριθμημένου καταλόγου όταν πατάτε Enter στο τέλος μιας γραμμής που ξεκινά με έναν αριθμό ακολουθούμενο από μια περίοδο, κενό και κείμενο. Εάν η γραμμή ξεκινά με ενωτικό (-), σύμβολο (+), ή ένα αστερίσκο (*), ακολουθούμενη από κενό και κείμενο, ένας κατάλογος κουκκίδων δημιουργείται όταν πατάτε Enter.

Για ακύρωση της αυτόματης αρίθμησης όταν πατάτε Enter στο τέλος μιας γραμμής που ξεκινά με σύμβολο αρίθμησης, πατήστε Enter ξανά.

Η επιλογή αυτόματης αρίθμησης εφαρμόζεται μόνο σε παραγράφους που έχουν μορφοποιηθεί με τεχνοτροπίες παραγράφου "Προεπιλεγμένη τεχνοτροπία παραγράφου", "Σώμα κειμένου" ή "Σώμα κειμένου, με εσοχή".

### Εφαρμογή περιγράμματος

Εφαρμόζει αυτόματα ένα περίγραμμα στη βάση της προηγούμενης παραγράφου, όταν πληκτρολογείτε τρεις ή περισσότερους ειδικούς χαρακτήρες και έπειτα πατήσετε Enter.

- Για να δημιουργήσετε μια μόνο γραμμή, πληκτρολογήστε τρία ή περισσότερα ενωτικά (-), ή υπογραμμίσεις (_)και πατήστε έπειτα Enter. Για να δημιουργήσετε διπλή γραμμή, πληκτρολογήστε τρία ή περισσότερα σύμβολα ίσον (=), αστερίσκους (*), tildes (~), ή διέσεις (#) και έπειτα πατήστε Enter.

Ο ακόλουθος πίνακας συνοψίζει το πάχος της γραμμής για τους διαφορετικούς χαρακτήρες:

--- | απλή υπογράμμιση 0,05pt
___ | Απλή υπογράμμιση 1.0pt
=== | διπλή υπογράμμιση 1,0pt
*** | διπλή υπογράμμιση 4,0pt παχιά-λεπτή
~~~ | διπλή υπογράμμιση 4,0pt λεπτή-παχιά
### | διπλή υπογράμμιση 2,5pt

- Για να τροποποιήσετε γνωρίσματα προκαθορισμένου περιγράμματος, όπως χρώμα, τεχνοτροπία, πλάτος και σκιά, πατήστε την παράγραφο πάνω από τη γραμμή, επιλέξτε την καρτέλα Μορφή - Παράγραφος - Περιγράμματα.

- Για να διαγράψετε τη δημιουργημένη γραμμή, κάντε κλικ στην παράγραφο πάνω από τη γραμμή, επιλέξτε Μορφή - Παράγραφος - Περιγράμματα, διαγράψτε το κάτω περίγραμμα.

Για να αφαιρέσετε μια γραμμή που δημιουργήθηκε με Εφαρμογή περιγράμματος, τοποθετήστε τον δρομέα πάνω από τη γραμμή, πατήστε Command Ctrl+M.

Σχεδίαση γραμμών σε κείμενο

### Δημιουργία πίνακα

Δημιουργεί ένα πίνακα όταν πατάτε Enter μετά την πληκτρολόγηση μιας σειράς ενωτικών (-) ή στηλοθετών χωρισμένων με σύμβολα συν, δηλαδή, +------+---+. Τα σύμβολα συν δείχνουν διαιρέτες στηλών, ενώ τα ενωτικά και οι στηλοθέτες δείχνουν το πλάτος στήλης.

+-----------------+---------------+------+

### Εφαρμογή τεχνοτροπιών

Αυτόματη εφαρμογή τεχνοτροπίας παραγράφου επικεφαλίδας 1 έως 8 σε κείμενο που ξεκινά με κεφαλαίο γράμμα και δεν τελειώνει με τελεία.

Για να πάρετε τεχνοτροπία παραγράφου επικεφαλίδας 1, πληκτρολογήστε το κείμενο που θέλετε να χρησιμοποιήσετε ως επικεφαλίδα και έπειτα πατήστε δυο φορές Enter.

Για άλλες τεχνοτροπίες επικεφαλίδας Ν, πατήστε το πλήκτρο Tab N-1 φορές πριν να πληκτρολογήσετε το κείμενο για να πάρετε το επιθυμητό επίπεδο. Παραδείγματος χάρη, για να πάρετε τεχνοτροπία παραγράφου "Επικεφαλίδα 4" πατήστε το πλήκτρο Tab τρεις φορές, πληκτρολογήστε κάτι και έπειτα πατήστε το Enter δυο φορές.

Αυτή η δυνατότητα λειτουργεί μόνο με τεχνοτροπία παραγράφου "Προεπιλεγμένη τεχνοτροπία παραγράφου", "Σώμα κειμένου" ή "Σώμα κειμένου, με εσοχή" και πρέπει να υπάρχει μία κενή παράγραφος πριν από το κείμενο, εάν το κείμενο δεν βρίσκεται στο επάνω μέρος μιας σελίδας.

## Επιλογές μόνο [M]

### Αφαίρεση κενών παραγράφων

Αφαιρεί τις κενές παραγράφους και τις παραγράφους που περιέχουν μόνο διαστήματα ή στηλοθέτες από το τρέχον έγγραφο. Αυτή η επιλογή δουλεύει για κάθε τεχνοτροπία παραγράφου.

### Αντικατάσταση προσαρμοσμένων προτύπων

Αντικαθιστά τις προσαρμοσμένες τεχνοτροπίες παραγράφου που εφαρμόζονται στο τρέχον έγγραφο σε τεχνοτροπία παραγράφου "Σώμα κειμένου", "Σώμα κειμένου, με εσοχή", "Εσοχή πρώτης γραμμής", ή "Προεξοχή πρώτης γραμμής" .

### Αντικατάσταση κουκκίδων με

Μετατρέπει τις παραγράφους που ξεκινούν με ενωτικό (-), σύμβολο (+), ή αστερίσκο (*) και ακολουθούνται αμέσως από κενό ή στηλοθέτη, σε καταλόγους με κουκκίδες. Αυτή η επιλογή δουλεύει μόνο για παραγράφους που μορφοποιούνται με την "προεπιλεγμένη τεχνοτροπία παραγράφου". Για να αλλάξετε την τεχνοτροπία κουκκίδας που χρησιμοποιείται, επιλέξτε αυτήν την επιλογή και πατήστε έπειτα Επεξεργασία.

### Συνδυασμός παραγράφων μονών γραμμών εάν το μήκος είναι μεγαλύτερο από ...

Συγχώνευση διαδοχικών παραγράφων μονών γραμμών σε μια παράγραφο. Αυτή η επιλογή δουλεύει μόνο σε παραγράφους που χρησιμοποιούν το πρότυπο παραγράφου "Προεπιλογή". Εάν η παράγραφος είναι μεγαλύτερη από την προκαθορισμένη τιμή μήκους, η παράγραφος συνδυάζεται με την επόμενη παράγραφο. Για εισαγωγή τιμής διαφορετικού μήκους, διαλέξτε την επιλογή και έπειτα κλικ στο Επεξεργασία.

## Επεξεργασία

Τροποποιεί την επιλεγμένη ρύθμιση Αυτόματης Διόρθωσης.

### Πλήκτρα διαλόγου

#### Επαναφορά

Επαναφέρει τις τροποποιημένες τιμές πίσω στις προηγούμενες τιμές της καρτέλας της σελίδας.

#### Άκυρο

Κλείνει τον διάλογο και απορρίπτει όλες τις αλλαγές.

#### Εντάξει

Αποθηκεύει όλες τις αλλαγές και κλείνει τον διάλογο.

Σχετικά θέματα

Εντολές αυτόματης διόρθωσης