Περιεχόμενα

# Εστίαση & διάταξη προβολής

Ανοίγει το παράθυρο διαλόγου Εστίαση και προβολή διάταξης για να σας επιτρέψει να ορίσετε τον συντελεστή εστίασης για την εμφάνιση του τρέχοντος εγγράφου . Μπορείτε επίσης να επιλέξετε τη διάταξη προβολής του εγγράφου.

Ο τρέχων συντελεστής εστίασης εμφανίζεται ως ποσοστιαία τιμή στο ρυθμιστικό εστίασης στη γραμμή Κατάσταση.

Για να έχετε πρόσβαση σε αυτήν τη λειτουργία...

#### Από τη γραμμή μενού:

Επιλέξτε Προβολή - Εστίαση - Εστίαση.

#### Από τη διεπαφή με καρτέλες:

Επιλέξτε Αρχική σελίδα - Εστίαση.

Επιλέξτε Προβολή - Εστίαση.

#### Από τη διεπαφή με καρτέλες:

Επιλέξτε Προβολή - Εστίαση.

#### Από τις γραμμές εργαλείων:

Εστίαση

Τα λειτουργικά Windows, Unix, Linux χειρίζονται διαφορετικά την εστίαση. Ένα αρχείο που έχει αποθηκευτεί με συντελεστή εστίασης 100% σε Windows, εμφανίζεται με μεγαλύτερο συντελεστή εστίασης στα λειτουργικά Unix/Linux. Για να αλλάξετε τον συντελεστή εστίασης, διπλοπατήστε ή δεξιοπατήστε στην τιμή ποσοστού στη Γραμμή κατάστασης και επιλέξτε τον συντελεστή εστίασης που επιθυμείτε.

## Συντελεστής εστίασης

Ρυθμίστε τον συντελεστή εστίασης που θέλετε να εμφανίζει τα τρέχοντα έγγραφα και όλα τα έγγραφα ίδιου τύπου που θα ανοίξετε από δω και πέρα.

### Βέλτιστη

Αλλάζει το μέγεθος της προβολής για να συμφωνήσει με το πλάτος της περιοχής του επιλεγμένου κελιού τη στιγμή που ξεκινά η εντολή.Αλλάζει το μέγεθος της προβολής για να συμφωνήσει με το πλάτος του κειμένου στο έγγραφο, τη στιγμή που ξεκινά η εντολή.

### Προσαρμογή πλάτους και ύψους

Αλλάζει το μέγεθος της προβολής για να συμφωνήσει με το πλάτος και το ύψος της περιοχής του επιλεγμένου κελιού τη στιγμή που ξεκινά η εντολή.Εμφανίζει ολόκληρη τη σελίδα στην οθόνη σας.

### Προσαρμογή πλάτους

Εμφανίζει το πλήρες πλάτος της σελίδας του εγγράφου. Οι πάνω και κάτω άκρες της σελίδας μπορεί να μην είναι ορατές.

### 100 %

Εμφανίζει το έγγραφο στο τρέχον μέγεθος του.

### Προσαρμογή

Εισάγετε τον συντελεστή εστίασης στον οποίο θέλετε να εμφανιστεί το έγγραφο. Εισάγετε ένα ποσοστό στο πλαίσιο.

## Διάταξη προβολής

Για έγγραφα κειμένου, μπορείτε να επιλέξετε τη διάταξη προβολής. Μειώστε την κλίμακα για να δείτε τα αποτελέσματα διαφορετικών ρυθμίσεων διατάξεων προβολής.

### Αυτόματα

Η αυτόματη διάταξη προβολής εμφανίζει τις σελίδες δίπλα δίπλα, τόσες όσες επιτρέπει ο παράγοντας κλίμακας.

### Μονή σελίδα

Η διάταξη προβολής μονής σελίδας εμφανίζει τις σελίδες τη μια κάτω από την άλλη, αλλά ποτέ δίπλα δίπλα.

### Στήλες

Στη διάταξη προβολής στηλών βλέπετε σελίδες δίπλα δίπλα, σε ένα συγκεκριμένο αριθμό από στήλες. Εισάγετε τον αριθμό των στηλών.

### Κατάσταση βιβλίου

Στην διάταξη προβολής κατάστασης βιβλίου, βλέπετε δύο σελίδες δίπλα δίπλα, όπως όταν έχετε ένα ανοιχτό βιβλίο. Η πρώτη σελίδα είναι μία δεξιά σελίδα με περιττό αριθμό σελίδας.