Περιεχόμενα

# Ρυθμίσεις παρουσίασης οθόνης

Καθορίζει τις ρυθμίσεις για την παρουσίασή σας, συμπεριλαμβανομένου του τρόπου εμφάνισης, από ποια διαφάνεια να ξεκινήσετε, τον τρόπο με τον οποίο προωθείτε τις διαφάνειες και εάν θέλετε να χρησιμοποιήστε την κονσόλα παρουσιαστή ή να την ελέγξτε απομακρυσμένα.

Για να έχετε πρόσβαση σε αυτήν τη λειτουργία...

#### Από τη γραμμή μενού:

Επιλέξτε Προβολή παρουσίασης - Ρυθμίσεις προβολής παρουσίασης.

#### Από τη διεπαφή με καρτέλες:

Επιλέξτε Προβολή παρουσίασης - Ρυθμίσεις προβολής παρουσίασης.

## Περιοχή

Καθορίζει ποιες διαφάνειες θα συμπεριλάβετε στην παρουσίαση οθόνης.

### Όλες οι διαφάνειες

Συμπεριλαμβάνει όλες τις διαφάνειες στην παρουσίαση οθόνης.

### Από:

Εισάγετε τον αριθμό της διαφάνειας της έναρξης.

### Προσαρμοσμένη παρουσίαση οθόνης

Εκτελεί μία προσαρμοσμένη παρουσίαση οθόνης με τη σειρά που καθορίσατε επιλέγοντας Παρουσίαση οθόνης - Προσαρμοσμένη παρουσίαση οθόνης.

## Λειτουργία παρουσίασης

Επιλέξτε τον τύπο παρουσίασης οθόνης.

### Πλήρης οθόνη

Εμφανίζεται μία διαφάνεια σε πλήρη οθόνη.

### Σε παράθυρο

Η παρουσίαση διαφανειών εκτελείται στο παράθυρο του προγράμματος LibreOffice.

### Βρόχος και μετά επανάληψη

Επανεκκινείται η παρουσίαση οθόνης ύστερα από το διάστημα παύσης που καθορίσατε. Μία διαφάνεια παύσης εμφανίζεται μεταξύ της τελικής διαφάνειας και της διαφάνειας έναρξης, Πιέστε το πλήκτρο Esc για να διακοπεί η παρουσίαση.

### Διάρκεια παύσης

Εισάγετε τη διάρκεια της παύσης πριν την επανάληψη της παρουσίασης οθόνης. Αν εισάγετε μηδέν, η παρουσίαση επανεκκινείται άμεσα χωρίς εμφάνιση της διαφάνειας παύσης.

### Εμφάνιση λογότυπου

Εμφανίζει το λογότυπο του LibreOffice. Το λογότυπο δεν μπορεί να αλλάξει.

## Επιλογές παρουσίασης

### Απενεργοποίηση της αυτόματης αλλαγής της διαφάνειας

Οι διαφάνειες δεν αλλάζουν αυτόματα αν επιλέξετε αυτό το πεδίο.

### Αλλαγή διαφανειών πατώντας στο παρασκήνιο

Μεταβαίνει στην επόμενη διαφάνεια όταν πατάτε στο παρασκήνιο μίας διαφάνειας.

### Ορατός δείκτης ποντικιού

Εμφανίζει το δείκτη του ποντικιού κατά τη διάρκεια μίας παρουσίασης διαφανειών.

### Δείκτης ποντικιού σαν μολύβι

Μετατρέπει το δείκτη του ποντικιού σε μολύβι το οποίο μπορείτε να χρησιμοποιήσετε για τη σχεδίαση σε διαφάνειες κατά τη διάρκεια της παρουσίασης.

Ο,τιδήποτε γράφετε με τη γραφίδα θα εμφανιστεί στις διαφάνειες σας μετά την έξοδο της προβολής παρουσίασης. Οι ιδιότητες της γραφίδας μπορούν να αλλαχθούν επιλέγοντας το Πλάτος γραφίδας ή την εντολή Αλλαγή χρώματος γραφίδας στο μενού περιβάλλοντος στην εκτελούμενη προβολή παρουσίασης.

### Ενεργοποίηση κινούμενων εικόνων

Εμφανίζει όλα τα πλαίσια των κινούμενων αρχείων GIF κατά τη διάρκεια της παρουσίασης διαφανειών. Αν δεν επιλεγεί αυτή η επιλογή, εμφανίζεται μόνο το πρώτο πλαίσιο του κινούμενου αρχείου GIF.

### Διατήρηση της παρουσίασης πάντα στην κορυφή

Το παράθυρο του LibreOffice παραμένει σε πρώτο πλάνο κατά τη διάρκεια της παρουσίασης. Κανένα άλλο πρόγραμμα δεν εμφανίζει το παράθυρό του μπροστά από την παρουσίασή σας.

### Επεξεργασία παρουσίασης σε ζωντανή λειτουργία

Όταν είναι επιλεγμένο αυτό το πλαίσιο, το παράθυρο του κύριου εγγράφου Impress παραμένει ενεργό κατά τη διάρκεια της παρουσίασης. Οι χρήστες μπορούν να συνεχίσουν να επεξεργάζονται το περιεχόμενο της διαφάνειας. Οι αλλαγές θα αντικατοπτρίζονται στην εκτελούμενη παρουσίαση.

## Εμφάνιση

Από προεπιλογή, η κύρια οθόνη χρησιμοποιείται για τη λειτουργία προβολής διαφανειών. Εάν η τρέχουσα επιφάνεια εργασίας εμφανίζεται σε περισσότερες από μία οθόνες, μπορείτε να επιλέξετε ποια οθόνη θα χρησιμοποιείται για τη λειτουργία παρουσίασης διαφανειών σε πλήρη οθόνη. Εάν η τρέχουσα επιφάνεια εργασίας καλύπτει μόνο μία οθόνη, ή εάν το χαρακτηριστικό πολλαπλής οθόνης δεν υποστηρίζεται στο τρέχον σύστημα, δεν μπορείτε να επιλέξετε κάποια άλλη οθόνη.

Αυτές οι ρυθμίσεις αποθηκεύονται στη διαμόρφωση χρήστη και όχι μέσα στο έγγραφο.

### Εμφάνιση παρουσίασης

Επιλέξτε μία οθόνη για χρήση της στη λειτουργία παρουσίασης διαφανειών σε πλήρη οθόνη.

Αν το σύστημα σας επιτρέπει να επεκτείνεται ένα παράθυρο σε όλες τις διαθέσιμες οθόνες, μπορείτε επίσης να επιλέξετε "Όλες οι οθόνες". Σε αυτήν την περίπτωση η παρουσίαση επεκτείνεται σε όλες τις διαθέσιμες οθόνες.

### Κονσόλα παρουσιαστή

Η Κονσόλα παρουσιαστή παρέχει επιπλέον στοιχεία ελέγχου και εργαλεία χρήσιμα στον παρουσιαστή. Μπορείτε να επιλέξετε να την χρησιμοποιήσετε σε λειτουργία παραθύρων ή πλήρους οθόνης ή να την απενεργοποιήσετε εντελώς.

### Εμφάνιση γραμμής πλοήγησης

Η γραμμή πλοήγησης επιτρέπει στον παρουσιαστή να ελέγχει την παρουσίαση με πλήκτρα στο κάτω αριστερό μέρος της οθόνης, είτε με το δείκτη του ποντικιού, είτε απευθείας στην οθόνη εάν χρησιμοποιείται οθόνη αφής.

### Μέγεθος πλήκτρου

Επιλέξτε το μέγεθος των πλήκτρων στη γραμμή πλοήγησης από το αναπτυσσόμενο μενού.

## Τηλεχειριστήριο

### Ενεργοποίηση τηλεχειστηρίου

Καθορίζει ότι θέλετε να ενεργοποιήσετε το τηλεχειριστήριο Bluetooth ενώ εκτελείται το Impress. Αποεπιλέξτε το Ενεργοποίηση τηλεχειριστηρίου για να απενεργοποιήσετε τον απομακρυσμένο έλεγχο.

### Μεταφόρτωση εφαρμογής

Ένας σύνδεσμος σάς κατευθύνει στις διαθέσιμες επιλογές για την εγκατάσταση της εφαρμογής στη συσκευή σας.

### Ενεργοποίηση μη ασφαλών συνδέσεων WiFi

Εάν είναι επιλεγμένο αυτό το πλαίσιο, το LibreOffice Impress ενεργοποιεί ανασφαλείς και μη κρυπτογραφημένες συνδέσεις μέσω IP σε όλες τις διεπαφές.

Μπορείτε να ενεργοποιήσετε τις μη ασφαλείς συνδέσεις WiFi μόνο εάν είναι ενεργοποιημένος ο απομακρυσμένος έλεγχος.

Η ενεργοποίηση μη ασφαλών συνδέσεων WiFi δεν συνιστάται σε δημόσιες ρυθμίσεις.

Σχετικά θέματα

Δημιουργία προσαρμοσμένης παρουσίασης οθόνης

Απομακρυσμένος έλεγχος προβολής διαφανειών – Οδηγός χρήστη του απομακρυσμένου Impress (Impress Remote)

Προβολή παρουσίασης οθόνης

Using the Presenter Console