Περιεχόμενα

# Ονομασίες και παραπομπές, απόλυτες και σχετικές

## Αναφορές κελιού

Ένα μεμονωμένο κελί προσδιορίζεται πλήρως από το φύλλο που ανήκει, το αναγνωριστικό στήλης (γράμμα) που βρίσκεται κατά μήκος της κορυφής των στηλών και ένα αναγνωριστικό σειράς (αριθμός) που βρίσκεται στην αριστερή πλευρά του υπολογιστικού φύλλου. Σε υπολογιστικά φύλλα που διαβάζονται από αριστερά προς τα δεξιά, η πλήρης αναφορά για το επάνω αριστερό κελί του φύλλου είναι Φύλλο.A1.

## Περιοχές κελιών

Μπορείτε να αναφέρετε ένα σύνολο κελιών αναφέροντάς τα σε περιοχές. Οι περιοχές μπορεί να είναι ένα μπλοκ κελιών, ολόκληρο σύνολο στηλών και ολόκληρο σύνολο σειρών. Η περιοχή A1:B2 είναι τα τέσσερα πρώτα κελιά στην επάνω αριστερή γωνία του φύλλου. Η περιοχή A:E περιέχει όλα τα κελιά της στήλης A, B, C, D και E. Η περιοχή 2:5 περιέχει όλα τα κελιά της σειράς 2, 3, 4 και 5.

Η αναφορά σε ένα κελί άλλου εγγράφου περιέχει το πλήρως αναγνωρισμένο όνομα του άλλου εγγράφου μεταξύ απλών εισαγωγικών ('), μετά έναν κατακερματισμό # και μετά το όνομα του φύλλου το άλλο έγγραφο, ακολουθούμενο από μια τελεία και το όνομα ή την αναφορά του κελιού.

Για παράδειγμα, 'file:///C:/Users/user/Documents/Price list.ods'#$'Information SKU'.H51'file:///home/user/Documents/Price list.ods'#$'Information SKU'.H51.

Η διαδρομή και το όνομα του εγγράφου URI πρέπει πάντα να περικλείονται σε μονά εισαγωγικά. Εάν το όνομα περιέχει μονά εισαγωγικά (') πρέπει να διαφύγουν χρησιμοποιώντας δύο μονά εισαγωγικά (''). Μόνο ένα όνομα φύλλου μπορεί να μην είναι σε εισαγωγικά εάν δεν περιέχει κενό διάστημα ή χαρακτήρα που θα μπορούσε να ήταν τελεστής ή το όνομα θα ήταν καθαρά αριθμητικό (για παράδειγμα, πρέπει να είναι σε εισαγωγικά το '123').

### Τελεστές παραπομπής

Αυτοί οι τελεστές επιστρέφουν μία περιοχή κελιών με μηδέν, ένα ή περισσότερα κελιά.

Το εύρος έχει την υψηλότερη προτεραιότητα μετά η τομή και τέλος η ένωση.

Τελεστής | Όνομα | Παράδειγμα
--- | --- | ---
: | Εύρος | A1:C108, A:D ή 3:13
! | Τομή | SUM(A1:B6!B5:C12) Υπολογίζει το άθροισμα όλων των κελιών στην τομή. Σε αυτό το παράδειγμα, το αποτέλεσμα αποδίδει το άθροισμα των κελιών B5 και B6.
~ | Συνένωση ή ένωση | Λαμβάνει δύο αναφορές και επιστρέφει έναν κατάλογο αναφοράς, που είναι μια συνένωση της αριστερής αναφοράς ακολουθούμενη από τη δεξιά αναφορά. Οι διπλές εγγραφές αναφέρονται δύο φορές. Το =COUNT(A1:B2~B2:C3) μετρά τις τιμές των A1:B2 και B2:C3. Σημειώστε ότι το κελί Β2 μετριέται δύο φορές. Το =INDEX(A1:B2~C1:D2;2;1;2) επιλέγει το κελί C2, δηλαδή το πρώτο κελί της δεύτερης σειράς, πρώτη στήλη, της δεύτερης περιοχής (C1:D2 ) του καταλόγου περιοχής.

Δεν επιτρέπεται κατάλογος αναφοράς μέσα σε μια παράσταση πίνακα.

## Σχετική απόδοση ονομάτων

Το κελί στη στήλη A, γραμμή 1, ονομάζεται A1. Μπορείτε να ονομάζετε μια περιοχή παρακείμενων κελιών αφού πρώτα εισαγάγετε τις συντεταγμένες του άνω αριστερά κελιού της περιοχής, και έπειτα άνω και κάτω τελεία την οποία ακολουθούν οι συντεταγμένες του κάτω δεξιά κελιού. Για παράδειγμα, το τετράγωνο που σχηματίζεται από τα πρώτα τέσσερα κελιά στην άνω αριστερή γωνία, ονομάζεται A1:B2.

Ονομάζοντας μια περιοχή κατ' αυτόν τον τρόπο, πραγματοποιείτε μια σχετική παραπομπή στην περιοχή A1:B2. Εδώ, 'Σχετική' σημαίνει ότι η παραπομπή σε αυτή την περιοχή θα προσαρμοστεί αυτόματα όταν αντιγράψετε τους τύπους.

## Απόλυτη απόδοση ονομάτων

Οι απόλυτες παραπομπές είναι το αντίθετο των σχετικών. Ένα σύμβολο δολαρίου μπαίνει μπροστά από κάθε γράμμα και αριθμό σε μια απόλυτη αναφορά, π.χ., $A$1:$B$2.

Το LibreOffice μπορεί να μετατρέψει την τρέχουσα αναφορά, στην οποία ο δρομέας είναι τοποθετημένος στη γραμμή εισαγωγής, από σχετική σε απόλυτη και αντίστροφα πατώντας F4. Εάν ξεκινήσετε με μια σχετική διεύθυνση όπως το A1, την πρώτη φορά που πατάτε αυτόν τον συνδυασμό πλήκτρων, τόσο η γραμμή όσο και η στήλη ορίζονται σε απόλυτες αναφορές ($A$1). Τη δεύτερη φορά, μόνο η σειρά (A$1) και την τρίτη φορά, μόνο η στήλη ($A1). Εάν πατήσετε τον συνδυασμό πλήκτρων άλλη μια φορά, οι αναφορές στηλών και σειρών επιστρέφουν στη σχετική (A1)

Το LibreOffice Calc εμφανίζει τις αναφορές σε έναν τύπο. Εάν, παραδείγματος χάρη, πατήσετε στον τύπο =SUM(A1:C5;D15:D24) σε κάποιο κελί, οι δύο αναφερόμενες περιοχές στο φύλλο θα επισημανθούν με χρώμα. Παραδείγματος χάρη, το συστατικό του τύπου "A1:C5" μπορεί να έχει γαλάζιο χρώμα και η εν λόγω περιοχή κελιών να έχει περίγραμμα στην ίδια απόχρωση χρώματος. Το επόμενο συστατικό του τύπου "D15:D24" μπορεί να επισημανθεί με κόκκινο κατά τον ίδιο τρόπο.

## Πότε να χρησιμοποιήσετε σχετικές και απόλυτες παραπομπές

Τι διαφοροποιεί μια σχετική παραπομπή; Ας υποθέσουμε ότι θέλετε να υπολογίσετε στο κελί E1 το άθροισμα των κελιών στην περιοχή A1:B2. Ο τύπος προς εισαγωγή στο κελί E1 είναι: =SUM(A1:B2). Αν αργότερα αποφασίσετε να εισαγάγετε μια νέα στήλη μπροστά από τη στήλη A, τα στοιχεία που θέλετε να προσθέσετε θα είναι στην B1:C2 και ο τύπος θα είναι στο κελί F1, όχι στο E1. Αφού γίνει η εισαγωγή μιας νέας στήλης, θα πρέπει να ελέγξετε και να διορθώσετε όλους τους τύπους στο φύλλο, και ίσως και σε άλλα φύλλα.

Ευτυχώς, το LibreOffice εκτελεί αυτή την εργασία για εσάς. Αφού έχει γίνει η εισαγωγή μιας νέας στήλης A, ο τύπος =SUM(A1:B2) θα ενημερωθεί αυτόματα σε =SUM(B1:C2). Οι αριθμοί των γραμμών θα ενημερωθούν αυτόματα όταν γίνει η εισαγωγή μιας νέας γραμμής 1. Οι απόλυτες και σχετικές παραπομπές προσαρμόζονται πάντα στο LibreOffice Calc> Calc κάθε φορά που μετακινείται η περιοχή παραπομπής. Προσέξτε όμως αν αντιγράφετε κάποιο τύπο, καθώς σε αυτή την περίπτωση μόνο οι σχετικές παραπομπές θα προσαρμοστούν και όχι οι απόλυτες παραπομπές.

Οι απόλυτες παραπομπές χρησιμοποιούνται όταν ο υπολογισμός παραπέμπει σε ένα συγκεκριμένο κελί το οποίο περιέχει, για παράδειγμα, μια ποσοστιαία τιμή. Αν ένας τύπος που παραπέμπει σε αυτό ακριβώς το κελί αντιγραφεί με σχετικό τρόπο κάτω από το αρχικό κελί, η παραπομπή θα μετακινηθεί επίσης προς τα κάτω αν δεν καθορίσατε τις συντεταγμένες κελιών ως απόλυτες.

Εκτός από την περίπτωση που γίνεται εισαγωγή νέων γραμμών και στηλών, οι παραπομπές μπορούν να αλλάξουν επίσης όταν ένας υπάρχον τύπος που αναφέρεται σε συγκεκριμένα κελιά αντιγράφεται σε άλλη περιοχή του φύλου. Ας υποθέσουμε, για παράδειγμα, ότι έχετε εισαγάγει τον τύπο =SUM(A1:A9) στη γραμμή 10. Αν θέλετε να υπολογίσετε το άθροισμα της παρακείμενης στήλης στα δεξιά, αντιγράψτε τον τύπο στο κελί στα δεξιά. Το αντίγραφο του τύπου στην στήλη B θα ρυθμιστεί αυτόματα σε =SUM(B1:B9).

Σχετικά θέματα

Ονομασία κελιών

Αναγνώριση ονομάτων ως διευθυνσιοδότηση